મહેસાણા શહેર તથા આજુબાજુના તેમજ સમગ્ર ઉત્ત ગુજરાતના લોકોને જરૂરીયાત પ્રમાણે આકસ્મિક અને કપરા સંજોગોમાં અમૂલ્ય માનવ રક્ત મળી રહે તે માટે રક્તદાન અને ચક્ષુદાન માટે જાગૃતિ લાવવા માટે પ્રવૃત્તિઓ શરૂ કરવામાં આવી. શરૂઆતમાં નાના પાયા પર શરૂ થયેલી આ પ્રવૃત્તિઓ ધીમે ધીમે વેગવંતી બની અને લોકોની જરૂરીયાતને ધ્યાનમાં લઈને તેનો વિકાસ કરાતો ગયો. આજે આ પ્રવૃત્તિ મોટા વટવૃક્ષ સમાન બનીને સેવાની તથા વિકાસની સુવાસ ચારે દિશાઓમાં પ્રસરાવી રહેલ છે. તેમાં હોલ બ્લડ સાથે લોહીના ઘટકો છૂટા પાડીને જરૂરીયાત પ્રમાણેના ઘટકો જરૂરીયાતમંદો ને આપવા સાથેની અદ્યતન ટેકનોલાજી અપનાવીને “No Profit No Loss” આધારીત કાર્ય કરી રહી છે.